# data[].attributes.body
Európsky deň jazykov v prvých ročníkoch si žiaci s pani učiteľkou Mgr. Margarétou Vaňovou pripomenuli aktivitou, ktorá ich v myšlienkach a srdciach vrátila späť do rôznych kútov navštívených krajín. Aktivite predchádzal rozhovor o rôznych jazykoch, ktoré mali možnosť v krajinách začuť a niektorí dokonca svoje jazykové znalosti i prakticky využiť.

Počas vyučovacej hodiny sa tak s prváčikmi vydali na „spomienkovú cestu“, pričom každý si do "ich" kufra pribalil cestovný lístok so svojou obľúbenou cestovateľskou spomienkou. Zážitky si medzi sebou s úsmevom na perách vzájomne prezdieľali a pripomenuli, že cestu k nim im otvárajú nielen cestovné lístky, no práve aj cudzie jazyky.

https://photos.app.goo.gl/axVfnwFYWZPKsJEf7

# data[].attributes.body
Žiaci druhých ročníkov si Európsky deň cudzích jazykov pripomenuli tvorivou aktivitou vo forme vyjadrenia svojich pocitov. Každý z nich mal možnosť zamyslieť sa nad tým, čo pre neho cudzie jazyky znamenajú, a ako ich vedia využiť pri pretlmočení svojich emócií. Svoje myšlienky žiaci spracovali písomne aj výtvarne, čím ukázali, že učenie jazykov nie je len o slovíčkach a gramatike, ale aj o porozumení, rešpekte. Vyjadrením svojich pocitov voči svojim milovaným a blízkym sme u žiakov zároveň podporili empatiu a prosociálne správanie, presne v zmysle motta 25. ročníka European Day of languages!: „Jazykmi otvárame naše srdcia a mysle!“ A Vy? Who do you love? 😊

# data[].attributes.body
Žiaci 3.B sa v rámci Európskeho dňa jazykov pustili do putovania so sprievodkyňou Larou na jej jazykovej ceste naprieč Európou. Okrem pozdravov sa zamerali na čísla do desať v rôznych jazykoch. Deti si ich vypočuli, porovnávali ich výslovnosť. Najprv sa dostali neďaleko Slovenska, navštívili Česko, Poľsko, Maďarsko a Ukrajinu. Putovali i do vzdialenejších krajín, kde deti vyskúšali vysloviť čísla po nemecky, francúzsky, španielsky, či taliansky. Zavítali aj do Chorvátska. Bolo milé pozorovať deti, ako sa im pri výslovnosti plietli jazýčky. Verím, že o pár rokov to zvládnu hravo. Veď každý cudzí jazyk, ktorý budú ovládať ich obohatí a umožní im lepšie porozumieť svetu. Tak smelo do toho!

Hodine predchádzala aktivita na školskom dvore. Žiaci pracovali v skupinách. S ľahkosťou zvládli vyriešiť úlohu, pri ktorej si zároveň zopakovali čísla a farby po anglicky.

https://photos.app.goo.gl/sue7mphX7ug6mFaJA

# data[].attributes.body
Žiaci 4.A spoznávali základné zdvorilostné frázy v rôznych európskych jazykoch. Vypočuli si a pokúšali sa vysloviť frázy: Ahoj! Ako sa máš? Ďakujem!, v jazykoch podľa svojho výberu. Okrem angličtiny zazneli frázy po francúzsky, nemecky, taliansky, maďarsky, chorvátsky, ukrajinsky, česky a nórsky. Deti diskutovali o tom, aké výhody má človek, ktorý ovláda viacero cudzích jazykov. Potom sa s nadšením pustili do tvorenia a vytvorili zaujímavý plagát, na ktorom je vidieť, ktoré krajiny s kamarátkou Larou navštívili. Aj vďaka takýmto hodinách si deti uvedomujú, že každá reč, ktorú sa naučia, im dáva nový pohľad na svet a otvára im nové príležitosti.

https://photos.app.goo.gl/KJiZixDv76hcEaU49

# data[].attributes.body
Na hodine ku Dňu cudzích jazykov deti najprv kreslili podľa čísel s tematickým motívom, čím sa hravou formou oboznámili s danou témou. Potom sme sa porozprávali o rôznych jazykoch a kultúrach, čo podnietilo ich zvedavosť. Spoločne sme vylúštili hlavolam, ktorý podporil ich spoluprácu a logické myslenie. Deti sa zapájali s radosťou a hodina mala príjemnú a podnetnú atmosféru.

# data[].attributes.body
U tretiakov sme si okrem vypočutia pozdravov, s ktorými sa žiaci môžu stretnúť po celej Európe, predstavili aj samotný Deň jazykov. Deti sa zoznámili so slovami v angličtine, slovenčine a nemčine a mali možnosť ich porovnať a precvičiť. Hodina bola hravá, zaujímavá a podporila záujem detí o jazyky.

https://photos.app.goo.gl/mrMK5wSAxdSYnyXw7

# data[].attributes.body
Ku Dňu jazykov mali tretiaci v 3. A veľmi zaujímavú hodinu so spolužiakom Nikom, ktorého ocko je Grék, a so spolužiačkou Liankou, ktorá sa narodila v Nemecku. Pre svojich spolužiakov si sami pripravili plagát, prostredníctvom ktorého im priblížili Grécko a Nemecko. Žiaci sa spoločne učili niektoré slová a porovnávali slovenský, anglický, grécky a nemecký jazyk. Precvičovali farby a čísla. Niko i Lianka porozprávali rôzne zaujímavosti zo svojich krajín. Dokonca si na hodine všetci aj zatancovali. Bola to zábavná a poučná hodina, pri ktorej sa žiaci zoznámili s inými jazykmi a kultúrami.

https://photos.app.goo.gl/wwmKDn8zwHfGisqS8

# data[].attributes.body
Pri príležitosti Dňa jazykov si štvrtáci povedali aj pozdravy v rôznych jazykoch a zoznámili sa s vlajkami Európy.

https://photos.app.goo.gl/eTKRBqNoJMJKdLKM9

# data[].attributes.body
Štvrtáci zo 4.B a 4.C vytvorili ku Dňu jazykov plagát. Pridali tam fotografie, ktoré ukazujú, aké miesta a krajiny navštívili počas leta. Ich cieľom bolo ukázať, že všade, kam pôjdeš, môžeš použiť angličtinu a iné jazyky. Toto sa spája s mottom, že jazyky spájajú ľudí. Nahrali aj krátke vstupy a tie potom, vo forme QR kódov, nalepili na plagát, aby si ich mohli vypočuť aj ostatní.

https://photos.app.goo.gl/9gPorjmyc5EgG3Jq6

# data[].attributes.body
Na Deň jazykov sme so štvrtákmi zo 4. A zábavne precvičovali sloveso can. Aktivitu sme uskutočnili vonku, aby sa žiaci mohli zapojiť pohybom a učenie bolo hravé a interaktívne. Pri hre si overovali nielen gramatiku, ale aj slovnú zásobu a sebavedomie pri komunikácii v angličtine. Táto forma učenia priamo podporila myšlienku Dňa jazykov – ukázať, že jazyk sa dá používať v každodenných situáciách a s radosťou. Vznikla tak príjemná kombinácia učenia a pohybu, ktorá všetkých veľmi bavila.

https://photos.app.goo.gl/owaZgtZiSXjajB9L8